Nr. 2194 / 17.01.2024

**REFERAT DE APROBARE**

**la proiectul de hotărâre** **pentru modificarea Hotărârii Consiliului Judeţean Cluj nr. 160 din 31 august 2023 privind aprobarea** **proiectului**

**ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ**

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Principalele obiective ale Consiliului Județean Cluj sunt dezvoltarea economico-socială inclusiv prin asigurarea infrastructurii rutiere şi a siguranţei circulaţiei pe drumurile judeţene, gestionarea patrimoniului judeţului și gestionarea serviciilor publice din subordine.  Echipamentele deţinute actualmente de Consiliul Judeţean Cluj, destinate îmbunătățirii siguranței traficului în zona rețelei de drumuri județene, fie nu acoperă în totalitate necesităţile impuse de traficul rutier actual şi / sau cel de perspectivă, fie nu sunt de ultimă generaţie, şi implicit nu sunt „prietenoase” cu mediul înconjurător.  Pentru a crește numărul de echipamente destinate îmbunătățirii siguranței traficului în zona rețelei de drumuri județene, Unitatea Administrativ Teritorială Județul Cluj a accesat fonduri europene nerambursabile prin Programul Regional Nord-Vest 2021-2027, conform Ghidului solicitantului – Echipamente pentru creșterea siguranței traficului, apel de proiecte PRNV/2023/ 522.B/1.  Proiectul a fost depus spre finanțare în data de 06 septembrie 2023, urmare a aprobării Hotărârii Consiliului Județean Cluj nr. 160 din 31.08.2023 privind aprobarea proiectului ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ. Prin acest HCJ a fost aprobat proiectul *Echipamente pentru Creșterea Siguranței Traficului în Județul Cluj* în vederea finanțării acestuia în cadrul Programului Regional Nord-Vest 2021-2027, precum și Studiul de Oportunitate cerut prin Ghidul Solicitantului.  Pe parcursul evaluării tehnice și financiare s-a cerut, prin Solicitarea de clarificare 2 (nr. AMPRNV 002235/13.12.2023), actualizarea Studiului de oportunitate prin prezentarea unei soluții alternative la propunerea solicitată.  Direcţia de Administrare Drumuri Judeţene prin Serviciul Operaţional a actualizat Studiul de Oportunitate privind achiziționarea unor echipamente necesare creșterii siguranței rutiere pe drumurile județene, conform solicitării, respectiv au fost prezentate două soluții.  Proiectul ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ a fost declarat ADMIS, acesta intrând în etapa de Contractare, fiind transmisă de către AM Solicitarea de clarificare nr. 1 (nr. ADRAM 002595/15.01.2024), fiind cerută transmiterea documentelor necesare contractării, inclusiv Hotărârea CJC privind aprobarea proiectului, actualizată. |
| * 1. **Cerinţe care reclamă oportunitatea actului administrativ:** |
| Solicitarea de clarificare nr. 1 transmisă de către AM (nr. ADRAM 002595/15.01.2024). |
| 1. **Schimbări preconizate:** |
| Prin adoptarea hotărârii se va crea cadrul pentru semnarea contractului de finanțare și implicit realizarea obiectivului de investiții. |
| **Secțiunea a 2-a - Impactul socio-economic:** |
| Impactul social este unul pozitiv, obiectivul de investiții vizând creșterea siguranței traficului pe drumurile județene din județul Cluj. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Având în vedere faptul că acest obiectiv de investiție va fi finanțat prin Programul Regional Nord Vest 2021-2027, sursele de finanţare ale investiţiei se constituie în conformitate cu legislaţia în vigoare, respectiv fonduri europene nerambursabile și bugetul Consiliului Județean Cluj pe anii 2024-2026. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor acte administrative ale Consiliului Județean Cluj.  Hotărârea va fi anexată documentației care va fi depusă în etapa de Contractare a proiectului. |
| **Secțiunea a 6-a – Anexe la referatul de aprobare:** |
| - |

**INIȚIATOR,**

**PREȘEDINTE**

Alin TIȘE

**P R O I E C T DE H O T Ă R Â R E**

**pentru modificarea Hotărârii Consiliului Judeţean Cluj nr. 160 din 31 august 2023 privind aprobarea** **proiectului**

**ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din ….... .01.2024 pentru modificarea Hotărârii Consiliului Judeţean Cluj nr. 160 din 31 august 2023 privind aprobarea proiectului ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 2194/17.01.2024; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr. 2191/17.01.2024 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b), d), alin. (3) lit. f), alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței Guvernului nr. 43/1997 privind regimul drumurilor, republicată, cu modificările și completările ulterioare;
* Legii nr. 265/2008 privind gestionarea siguranţei circulaţiei pe infrastructura rutieră, republicată, cu modificările și completările ulterioare;
* Ordonanţei de Urgenţă a Guvernului nr. 195/2002, privind circulaţia pe drumurile publice, republicată, cu modificările și completările ulterioare;
* art. 41, ale art. 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Ordonanţei de Urgenţă a Guvernului nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârii Guvernului nr. 829 din 27 iunie 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârii Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare;
* Ghidul solicitantului – PROGRAMUL REGIONAL NORD VEST 2021-2027, Echipamente pentru creșterea siguranței traficului, Obiectiv de Politica 3 O Europă mai conectată prin creșterea mobilității, Prioritatea 5 O regiune accesibilă, Obiectiv specific 3.2. Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere, apel de proiecte PRNV/2023/ 522.B/1;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Horărârea Consiliului Județean Cluj nr. 160 din 31 august 2023 privind aprobarea proiectului ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ, se modifică după cum urmează:

1. *Anexa nr. 1 - Studiu de Oportunitate aferent proiectului ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ, se modifică și se înlocuiește cu Anexa care face parte integrantă din prezenta hotărâre.*

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Dezvoltare şi Investiţii și Direcţia Generală Buget-Finanțe, Resurse Umane.

**Art. III.** Prezenta hotărâre se comunică Direcţiei Dezvoltare şi Investiţii, Direcției de Administrare Drumuri Județene, Direcţiei Generale Buget-Finanțe, Resurse Umane, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr. …... din ……........... 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

**Anexa la Hotărârea nr. ……......./………………**

## **STUDIU DE OPORTUNITATE**

**ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ**

(Anexa nr. 1 la Hotărârea Consiliului Județean Cluj nr. 160 / 31 august 2023)

1. PARTE SCRISĂ

Date generale

1. Denumirea obiectivului de investiții:

-Obiectiv de politică 3: „O Europă mai conectată prin creșterea mobilității”;

-PRIORITATEA 5: „O regiune accesibilă”

-OBIECTIV SPECIFIC 3.2: „Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere”

1. Amplasamentul: Judeţul Cluj
2. Titularul investiției: Consiliul Judeţean Cluj
3. Beneficiarul investiției: Consiliul Judeţean Cluj
4. Elaboratorul studiului: Consiliul Judeţean Cluj

Informații generale privind proiectul

1. Situația actuală și informații despre entitatea responsabilă cu managementul investiției

Domeniul de activitate al Consiliului Judeţean Cluj este guvernat de reglementări legale specifice a Ordonanţei de urgenţă nr. 57/2019, privind Codul administrativ.

Activitatea organizației este puternic influențată de evoluția economică de ansamblu şi de modificările legislative. Serviciile publice pe care le asigură sunt strâns legate de dezvoltare, precum și de tendința alinierii la standarde și directivele internaționale, existente la nivel european și mondial.

Principalele obiective ale Consiliului Județean Cluj sunt dezvoltarea economico-socială inclusiv prin asigurarea infrastructurii rutiere şi a siguranţei circulaţiei pe drumurile judeţene, gestionarea patrimoniului judeţului, gestionarea serviciilor publice din subordine și cooperarea interinstituțională.

Performanțele sunt concretizate prin realizarea unor proiecte și programe în beneficiul cetățenilor județului Cluj, furnizarea unor servicii publice de interes judeţean care să asigure realizarea strategiilor, politicilor în domeniu și o colaborare eficace cu cetățenii și organizațiile sociale locale.

Obiectivul/obiectivele autorităţii Consiliului Judeţean Cluj la care contribuie satisfacerea necesităţii constau ȋn respectarea obligațiilor ce revin Consiliului Județean Cluj din aplicarea prevederilor O.G. 43 din 1997 privind regimul drumurilor, a prevederilor OUG 195 din 2002 privind circulaţia pe drumurile publice şi a normelor de aplicare a acestora, precum şi a altor acte normative ȋn legătură cu activitatea desfăşurată.

Judeţul Cluj, prin Consiliul Judeţean Cluj, are în administrare peste 1.200 km sectoare de drumuri judeţene, sectoare de drum pe care Consiliul Judeţean Cluj îşi propune încadrarea în normele și liniile directoare ale UE din Cadrul de politică al UE privind siguranța rutieră 2021-2030 – Următorii pași către „Viziunea zero”, prin care UE și-a reafirmat obiectivul strategic pe termen lung de a ajunge la aproape niciun deces și la nicio rănire gravă pe drumurile UE până în 2050 („Viziunea zero”) și la obiectivul pe termen mediu de a reduce decesele și vătămările grave cu 50 % până în 2030, aşa cum este prevăzut şi în Strategia Naţională privind Siguranţa Rutieră pentru perioada 2022 - 2030.

1. Date generale privind achiziţia propusă

Având în vedere, creşterea gradului de circulaţie rutieră, reglementările naţionale şi europene, programe, strategii, planuri în ceea ce priveşte identificarea de solutii permanante pentru creşterea siguranţei traficului, având ca efect scăderea numărului de accidente, Consiliul Judeţean Cluj, prin Direcţia de Administrare Drumuri Judeţene, Serviciul Operaţional, care are în atribuţii, administrarea reţelei de drumuri judeţene, intenţionează să achiziţioneze echipamente/utilaje destinate îmbunătăţirii siguranţei traficului rutier, care să respecte prevederile Regulamentului UE 2021/1060 al Parlamentului şi al Consiliului din 24.06.2021 de stabilire a dispoziţiilor comune privind Fondul European de dezvoltare regională, (RDC), Directiva UE 2014/94/, Art. 2 punctele 1 şi 2, Directiva UE 2018/2001, art. 26 şi Directiva UE 2019/1161, precum şi ale Strategiei Naţionale privind Siguranţa Rutieră pentru perioada 2022 - 2030.

Dotarea Consiliului Judeţean Cluj cu echipamente pentru creşterea siguranţei circulaţiei va întări capacitatea administrativă în vederea intervenţiilor pentru atingerea țintelor intermediare de reducere a numărului de decese cauzate de accidente rutiere cu 50 % în perioada 2020-2030, precum și de reducere a numărului de vătămări grave cu 50 % în aceeași perioadă. Pentru atingerea acestor obiective, Comisia Europeană stabilește o nouă abordare privind siguranța rutieră pentru deceniul 2021-2030, respectiv cea reprezentată de „sistemul sigur” şi gestionarea siguranței circulației pe infrastructura rutieră, costurilor sociale ale României, aferente valorile costului social mediu al unui accident soldat cu persoane decedate şi ale costului mediu al unui accident rutier grav.

În baza celor menţionate în Strategia Naţională privind Siguranţa Rutieră pentru perioada 2022 – 2030 (Tabel 1, pagina 27, respectiv Tabel 5, pagina 32) şi a recomandărilor rezultate în urma inspecției de siguranță rutieră periodică, se intenţionează achiziţionarea următoarelor echipamente destinate îmbunătățirii siguranței traficului:

- *Ansamblu format dintr-o unitate de propulsie acţionată electric + o maşină de mică capacitate (AIRLESS) manuală (2 bucăţi ansamblu). Ansamblul propus va fi dotat cu accesoriile necesare utilizării la întreaga capacítate.*

*-* *Automăturătoare compactă acţionată electric (2 bucăţi). Automăturătoarea propusă va fi dotată cu accesoriile necesare utilizării la întreaga capacítate.*

3. Situaţia existentă relevantă pentru achiziţiile propuse prin proiect

Echipamentele deţinute actualmente de Consiliul Judeţean Cluj, destinate îmbunătățirii siguranței traficului în zona rețelei de drumuri județene, fie nu acoperă în totalitate necesităţile impuse de traficul rutier actual şi / sau cel de perspectivă, fie nu sunt de ultimă generaţie, şi implicit nu sunt „prietenoase” cu mediul înconjurător.

Pentru curăţarea zonei drumului, activitate pentru care se propune achiziţionarea Automăturătoarea compactă acţionată electric, nu este, în prezent, în dotarea Consiliului Judeţean Cluj, un utilaj destinat strict acestei activităţi esenţiale pentru siguranţa circulaţiei, utilizându-se pentru această activitate utilaje de mare capacitate (implicit şi mari consumatoare de combustibili fosili) şi care se echipează cu accesorii specializate (perii frontale). Având în vedere că acele utilaje sunt foarte încărcate în primul rând pentru activităţile de întreţinere drumuri, segmentul care reprezintă activitatea de curăţare a drumurilor rămâne în mare parte neacoperit.

Pe de altă parte, spre deosebire de automăturătoarea propusă a fi achiziţionată, respectivele accesorii cu care sunt echipate utilajele pentru activitatea de curăţire drumuri nu au posibilitatea de captare a materialului granular îndepărtat de pe drum ceea ce este o sursă de poluare (praf, reziduri).

De asemenea, pentru sezonul rece automăturătoarea va fi dotată cu accesoriile specifice acţiunilor de deszăpezire ceea ce va degrava într-o oarecare masură actualele utilaje supraîncărcate pe timp de iarnă.

Ansamblul format dintr-o unitate de propulsie acţionată electric + o maşină de mică capacitate (AIRLESS) manuală, are ca şi destinaţie primordială efectuarea operaţiunilor de premarcaj rutier, precum şi a operaţiunilor de marcaje longitudinale marginale pe drumurile judeţene din judeţul Cluj, dar în aceeaşi măsură şi a marcajelor transversale (treceri pentru pietoni) şi a marcajelor diverse (staţii de BUS, parcări, spaţii interzise, etc.).

Gabaritul redus al acestui ansamblu face ca operaţiunile menţionate să fie executate în condiţii de maximă securitate, iar viteza de deplasare în timpul lucrului îi conferă o eficienţă considerabilă.

Dotarea actuală a Consiliului Judeţean Cluj pentru efectuarea activităţilor anterior specificate (premarcajul rutier şi efectuarea marcajelor marginale) este învechită, poluantă şi ineficientă.

Astfel, premarcajul rutier se face actualmente cu un dispozitiv empiric acţionat manual, ineficient, viteza de deplasare pedestră în timpul lucrului fiind foarte scăzută (maxim 3 km / h).

Operaţiunile de marcaje marginale se efectueză actualmente cu un utilaj învechit, poluant, dificil de întreţinut şi a-i asigura parametrii optimi de funcţionare, cu frecvente situaţii în care apar defecţiuni ce afectează grav eficienţa lucrului.

1. Descrierea investiției

Situaţia actuală a fost prezentată şi anterior, iar în sinteză în ceea ce priveşte dotarea cu utilaje şi echipamente pentru activităţile de executare a operaţiunilor de semnalizare orizontală (marcaje rutiere) şi / sau curăţarea zonei carosabile a drumului se pot avea în vedere următoarele aspecte semnificative:

* pentru operaţiunea de premarcaj rutier nu există utilaj dedicat, activitatea fiind efectuată cu un un dispozitiv empiric acţionat manual, ineficient, viteza de deplasare pedestră în timpul lucrului fiind foarte scăzută (maximum 3 km / h);
* operaţiunea de marcaje marginale se efectueză actualmente cu un utilaj învechit, poluant, dificil de întreţinut şi a-i asigura parametrii optimi de funcţionare, cu frecvente situaţii în care apar defecţiuni ce afectează grav eficienţa lucrului;
* operaţiunea de marcare treceri pentru pietoni, parcări, staţii de BUS se efectuează cu acelaşi utilaj menţionat mai sus ;
* pentru curăţarea zonei drumului, nu este, în prezent, în dotarea Consiliului Judeţean Cluj, un utilaj destinat strict acestei activităţi esenţiale pentru siguranţa circulaţiei, utilizându-se pentru această activitate utilaje de mare capacitate (implicit şi mari consumatoare de combustibili fosili) şi care se echipează cu accesorii specializate (perii frontale). Având în vedere că acele utilaje sunt foarte încărcate în primul rând pentru activităţile de întreţinere drumuri, segmentul care reprezintă activitatea de curăţare a drumurilor rămâne în mare parte neacoperit;

Consiliul Judeţean Cluj are în administrare 1.227,890 kilometri de drumuri judeţene, din care 1.108,142 kilometri sunt sectoare de drum asfaltat. Pe sectoarele de drum asfaltate trebuie să se efectueze semnalizarea rutieră orizontală, în speţă, marcajele rutiere.

În general marcajele rutiere longitudinale, axiale şi marginale (unde e cazul) se aplică cel puţin o dată la 12 luni, dar sunt situaţii de sectoare de drumuri judeţene unde valorile de trafic (traficul mediu zilnic anual) sunt ridicate (peste 2.500 MZA) unde, pentru a se asigura condiţiile adecvate privind siguranţa circulaţiei, aplicarea marcajelor trebuie efectuată cu o periodicitate de 6 luni. Din datele ce le deţinem, în această situaţie sunt sectoare de drum care cumulat însumează aproximativ 210 kilometri (18,93% din total sectoare asfaltate de drumuri judeţene din Judeţul Cluj).

Înainte de efectuarea marcajului axial propriu-zis, pe sectoarele drum unde au fost executate covoare asfaltice noi, este necesar a se executa operaţiunea de pre-marcaj rutier, o astfel de situaţie întâlnindu-se în aproximativ 20 din cazul lucrărilor de marcaj executate.

Urmare a proiectelor de semnalizare rutieră recepţionate recent (activitate care va continua şi în următorii ani), proiecte în baza cărora se efectuează lucrările de semnalizare rutieră, pe multe sectoare drum au fost prevăzute şi marcaje longitudinale marginale pe lângă cele axiale, sau sectoare de drum doar cu marcaje longitudinale marginale, în funcţie de configuraţia drumului (lăţimea acestuia în diverse zone ale sale), cazuri care practic suplimentează lungimile efective de marcat cu aproximativ încă 300 kilometri.

Nu trebuie omise din analiza făcută marcajele rutiere transversale, în speţă trecerile pentru pietoni, la momentul de faţă având un total de 249 treceri pentru pietoni pe sectoarele de drumuri judeţene, marcaje care trebuiesc şi acestea refăcute periodic, pentru a asigura condiţii adecvate privind siguranţa rutieră şi a proteja categoria cea mai vulnerabilă a participanţilor la trafic, respectiv pietonii. De asemenea, chiar dacă au o pondere mai mică din totalul lucrărilor de semnalizare rutieră orizontală, se execută şi marcaje rutiere diverse, în speţă staţii de BUS, parcări, spaţii interzise, etc.

În toate cazurile prezentate anterior, înainte de efectuarea marcajelor rutiere trebuie executată operaţiunea de curăţare a zonei drumului.

De asemenea pentru considerente ce ţin în primul rând de siguranţa circulaţiei pe drumurile judeţene din Judeţul Cluj, la ieşirea din iarnă trebuie curăţată de materialul antiderapant folosit la deszăpezire zona carosabilă a drumului, în special zona adiacentă acostamentelor.

Varianta 1 propunere de achiziţie:

* *Ansamblu format dintr-o* *unitate de propulsie acţionată electric + o maşină de mică capacitate (AIRLESS) manuală (2 bucăţi ansamblu). Ansamblul propus va fi dotat cu accesoriile necesare utilizării la întreaga capacítate.*

Maşina marcaj rutier electrică pentru sistemul de pulverizare vopsea este deplasabilă manual. Are rezervor pentru vopsea şi dispersor de perle (microbile). echipament complet pentru aplicare perle reflectorizante (contine rezervor perle şi dispersor perle, aplicarea fiind făcută gravitațional). Maşina este echipată cu două pistoale de lucru.

Unitatea de propulsie este acţionată electric şi se cuplează la maşina de marcaj rutier. Are autonomie de 9 până la 12 ore de lucru. Sistem de comandă cu pedală dublă ce asigură o viteza de deplasare de maxim 16 Km/h respectiv de 10 km/h la mersul cu spatele. setarea Viteza de deplasare se poate seta pentru asigurarea unui film constant de vopsea.

* *Automăturătoare compactă acţionată electric (2 bucăţi). Automăturătoarea propusă va fi dotată cu accesoriile necesare utilizării la întreaga capacítate, inclusiv accesorii pentru deszăpezire pe perioada sezonului rece.*

Viteza de deplasare – pănă la 50 km/h. Autonomie de 10 ore în lucru. Două perii independente la mişcarea stânga/dreapta. Lăţime optimă de măturare 1.800-2.000 mm. Buncăr cu capacitate de 2 mc pentru colectarea materialului măturat de pe drum. Există posibilitatea de colectare a deşeurilor vrac. Plug deszăpezire cu lamă oţel cu cuţite racloare din material plastic/composit şi sărăriţă electrică, buncăr Inox, volum 250 l, lăţime de împrăştiere 1-6 m.

Varianta 2 propunere de achiziţie:

* *Maşină de mică capacitate (AIRLESS) manuală fără unitate de propulsie*

Maşina marcaj rutier electrică pentru sistemul de pulverizare vopsea este deplasabilă manual. Are rezervor pentru vopsea şi dispersor de perle (microbile). Echipament complet pentru aplicare perle reflectorizante (contine rezervor perle şi dispersor perle, aplicarea fiind făcută gravitațional). Maşina este echipată cu două pistoale de lucru.

* *Automăturătoare compactă acţionată electric. Automăturătoarea propusă nu va fi dotată cu accesorii pentru deszăpezire pe perioada sezonului rece.*

Viteza de deplasare – pănă la 25 km/h. Autonomie de 8 ore în lucru. Două perii independente la mişcarea stânga/dreapta. Lăţime optimă de măturare 2.000 mm. Buncăr cu capacitate de 1,5 mc pentru colectarea materialului măturat de pe drum. Nu există posibilitatea de colectare a deşeurilor vrac.

Având în vedere avantajele oferite, respectiv:

-propulsie mecanică acţionată electric pentru deplasarea ansamblui de marcat.

-posibilitatea montării pe perioada sezonului rece a accesoriilor pentru deszăpezire la automăturătoare.

-viteza de deplasare a automăturătorii de până la 50 km/h.

-autonomie de lucru de până la 10 ore.

-posibilitatea de colectare a deşeurilor vrac.

Se propune achiziţionarea utilajelor din Varianta 1, adică:

* *Ansamblu format dintr-o unitate de propulsie acţionată electric + o maşină de mică capacitate (AIRLESS) manuală (2 bucăţi ansamblu). Ansamblul propus va fi dotat cu accesoriile necesare utilizării la întreaga capacítate.*
* *Automăturătoare compactă acţionată electric (2 bucăţi). Automăturătoarea propusă va fi dotată cu accesoriile necesare utilizării la întreaga capacítate.*

Prin propunerile de achiziţii prezentate, adică:

* *Ansamblu format dintr-o unitate de propulsie acţionată electric + o maşină de mică capacitate (AIRLESS) manuală (2 bucăţi ansamblu). Ansamblul propus va fi dotat cu accesoriile necesare utilizării la întreaga capacítate.*
* *Automăturătoare compactă acţionată electric (2 bucăţi). Automăturătoarea propusă va fi dotată cu accesoriile necesare utilizării la întreaga capacítate.*

se urmăreşte rezolvarea problemelor cu impact negativ asupra siguranţei traficului rutier pe drumurile judeţene din Judeţul Cluj, aspecte negative legate în primul rând de semnalizarea rutieră orizontală (marcajele), dar şi în ceea ce priveşte curăţarea zonei drumurilor, aşa cum au fost prezentate anterior.

Nu în ultimul rând, un factor determinant în a asigura condiţii de trafic adecvate în ceea ce priveşte siguranţa circulaţiei, este eficienţa activitătilor prestate. Astfel, prin executarea premarcajelor rutiere cu “Ansamblu format dintr-o unitate de propulsie acţionată electric + o maşină de mică capacitate (AIRLESS) manuală” se va putea lucra “în tandem” cu utilajul de marcat propriu-zis, adică viteza la premarcaj va fi la fel cu cea de la operaţiunea de marcaj propriu-zis, ceea ce implicit duce la eliminarea “timpilor morţi” şi în mod direct la creşterea eficienţei utilizării forţei de muncă şi a dotărilor existente, cu o reflectare importantă în numărul sporit de kilometri marcaţi. Situaţia este similară şi în cazul aplicării marcajelor marginale simultan cu cele axiale, caz în care se vor scurta semnificativ timpii de finalizare completă a unui sector de drum marcat.

Ambele utilaje propuse spre achiziţie,

*- Ansamblu format dintr-o unitate de propulsie acţionată electric + o maşină de mică capacitate (AIRLESS) manuală (2 bucăţi ansamblu). Ansamblul propus va fi dotat cu accesoriile necesare utilizării la întreaga capacítate.*

*- Automăturătoare compactă acţionată electric (2 bucăţi). Automăturătoarea propusă va fi dotată cu accesoriile necesare utilizării la întreaga capacítate.*

sunt acţionate electric şi vor avea, la locul destinat garării/parcării la sfârşitul programului de lucru, în spaţiile ce aparţin Consiliului Judeţean Cluj, o staţie de încărcare a vehiculelor electrice. În acest sens, trebuie menţionat faptul că este aprobată finanţarea din fonduri nerambursabile, fiind în faza de semnare contract, o investiţie privind o astfel de facilitate.

În perioada de garanţie, adică pe o perioadă de 12 luni, toate lucrările de mentenanţă inclusiv lucrările de revizii vor fi efectuate conform cu instrucţiunile de operare şi întreţinere, de către o unitate service aparţinând furnizorului de utilaje, sau agreată de acesta. În perioada post-garanţie, pe o perioadă de cel puţin 48 luni, contractul de mentenanţă al utilajelor va fi încheiat cu o unitate service agreată de furnizor.

1. Date tehnice ale echipamentelor/utilajelor

*Automăturătoarea compactă acţionată electric*

MOTOR

Motor electric, răcit cu apa, montat pe axa spate, care este şi axa de tracţiune.

Automotive drive –fără trepte de viteză; controlul automat al transmisiei în funcţie de gradul de încărcare.

Control automatic al vitezei şi cuplului.

Viteza de deplasare – pănă la 50 km/h

BATERIE

Li-Ion 400V

2 pachete de baterii conectate la o baterie de 75 kWh

Sistem care nu necesită întreţinere

Baterii celulare de tip LiFeMNPo4

Sistem de management integrat

Funcţie de încărcare rapidă cu încarcator la bord.

Sistem automat de control al procesului de încarcare a bateriilor.

Poziţionare centrală a bateriilor; centru de gravitaţie jos.

Sistem deconectare sistem electric pentruţinere.

Autonomie de 10 ore în lucru

Certificare UN 38.3

ÎNCĂRCARE

Încărcator la bord de 22kw

Timp încărcare baterii 400V – aprox. 4 h la curent de 400V/32A

Ştecher de încărcare standardizat, tip 2

ŞASIU

Complet galvanizat.

Nu necesită mentenanţă

AXE

Direcţie pe axa faţă, asistată hidraulic.

Pneuri iarnă tyre 225/70 R15

Suspensie hidro-pneumatică.

Capacitatea de a vira cu toate 4 roţile, comutabil până la 25 km/h

SISTEM DE UMEZIRE

Bazin de apă curată 200 litri

Bazin de apă recirculată 200 litri. Poate fi folosit ca rezervor suplimentar de apă curată.

Până la 250 litri în buncărul colector – se utilizează prin sistemul de recirculare.

Sistem de joasă presiune - 3,5 bar si 11 litri/min

Sistem de înaltă presiune 15 litri/min la 110 bar, cu tambur cu furtun şi lance de presiune.

SISTEM DE MĂTURARE

2 perii independente la mişcarea stânga/dreapta cu diametru de 850 mm.

Acţionare hidraulică pentru ridicare/coborâre perii.

Presiune la sol exercitată de perii reglabilă hidraulic.

Sistem automat de protecţie a periilor împotriva obstacolelor.

Viteza de maturare reglabilă independent pentru fiecare perie pănă la 100 rpm.

Perii din material mixt (poliester/oţel), poliester sau oţel.

Lăţime optimă de măturare 1.800-2.000 mm

SISTEM DE ASPIRARE

Ventilator acţionat cu un motor electric, cu controlul vitezei.

Gura de aspirare complet galvanizată pentru o mai bună protecţie împotriva coroziunii. Lăţime aspirator 710 mm

Flaps cu activare hidraulică.

Posibilitatea de ridicare a aspiratorului, pentru colectarea deşeurilor voluminoase – acţionat hidraulic

Furtun aspiraţie deşeuri vrac, diametru 150 mm, lungime 4 m.

SISTEM HIDRAULIC

Acţionat de către un motor electric răcit cu aer

BUNCĂR

Construit din aliaj de aluminiu.

Volum geometric aproximativ 2 mc ; volum net: 1.5 m³, conform DIN EN 15429.

Basculare acţionată hidraulic pe spate 55 grade; înălţime de basculare - 1.400 mm.

Echipat cu site de drenat pentru apă reciclată în suprafaţă de 3,3 mp.

Uşa buncarului este acţionată hidraulic şi poate fi actionaţă independent de buncăr.

Funcţiile buncărului sunt controlate prin telecomanda din cabină.

Carcasa ventilator confecţionata din aluminiu.

Capacitate rezervor ulei hidraulic 40 litri

CABINA

Cabină ergonomică împărţită 60/40 cu vedere panoramică.

Dotată cu 2 scaune montate pe suporţi elastici de cauciuc pentru minimizarea vibraţiilor.

Izolată fonic.

Geamuri laterale cu deschidere prin glisare.

Aer condiţionat.

Sistem de ventilatie/încălzire cu recirculare.

Coloană de direcţie ajustabilă pe înălţime şi adâncime.

Monitor central cu informaţii relevante pentru funcţionarea optimă a maşinii

Fereastră în podea pentru o mai bună vizibilitate a suprafeţei de măturare.

DIMENSIUNI DE GABARIT

Înălţime fără/cu girofar 1.990/2.335 mm

Lungime cu perii 4.140 mm

Laţime fără perii 1.300 mm

Greutate operaţională (neîncarcată) 3.400 Kg

Sarcina utilă 1.600 Kg

Masa totală maxim admisă 5.000 Kg

PERFORMANŢE TEHNICE

Viteza de deplasare maximă 50 km/h.

Viteza optimă de lucru 0-12 km/h

Laţime de măturare 1.800-2.600 mm

Nivelul extern de zgomot 104 dB

Material perii - se va alege din: mixt (poliester/oţel), poliester sau oţel.

Culoare standard RAL9016 (alb)

Certificare CE - PM 100, PM 2,5

Temperatura recomandată de lucru: 0-400C

ACCESORII PENTRU DESZAPEZIRE

Pregătire pentru conectare plug deszăpezire

Plug deszapezire - Lama otel cu cutite racloare din material plastic/composit

Pregătire montaj sărăriţă

Sărăriţă electrică, buncăr Inox, volum 250 l, lăţime de împrăştiere 1-6 m.

*Ansamblu format dintr-o unitate de propulsie acţionată electric + o maşină de mică capacitate (AIRLESS) manuală*

a). Maşina marcaj rutier electrică

- acţionare electrică, fără noxe şi fără zgomot

- diametru max. duză: 0,025”

- acționare mecanică a pompei airless

- pompă airless cu debit maxim 4,1 litri/minut, presiune maximă 227 bari

- șasiu pe 3 roți pneumatice

- marcator cu 2 pistoale acţionate automat

- pistolul este echipat cu furtun de 5 m şi poate fi folosit şi ca pistol manual

- frână de parcare

- nivel zgomot 82 dB

- greutate aprox. 200 Kg

- echipament complet pentru aplicare perle reflectorizante (contine rezervor perle şi dispersor perle, aplicarea fiind făcută gravitațional)

- dispersor perle (pentru al doilea pistol de vopsea)

- rampă cu 2 duze pentru aplicare linie de maxim 50 cm

- prelungitor pistol 50 cm

- pointer mecanic ghidare

- rezervor vopsea 60 litri

- sistem laser tip linie

b). Unitate de propulsie acţionată electric

- autonomie de la 9 pana la 12 ore de lucru

- frâna de parcare este activată dintr-o pedală de picior, simplu de folosit și foarte robustă

- 4 acumulatori 6V AGM 225 Ah

- setarea vitezei de deplasare penrtu asigurarea unui film constant de vopsea

- sistemul de comandă cu pedală dublă asigură o viteza de deplasare de maxim 16 Km/h respectiv de 10 km/h la mersul cu spatele

- scaun operator cu spătar reglabil

- sistem de iluminat reglabil, pentru a putea efectua marcaje în condiții de iluminare redusă

- acționare hidrostatică pe ambele roți

- compartiment depozitare sub scaunul operatorului

1. Durata de realizare și etapele principale; Graficul de realizare a investiției

Durata de realizare a investiţiei se derulează pe o perioadă de 36 luni, conform Graficului alăturat.

1. Costurile estimative ale investiției

Valoarea estimată a investiţiei are la bază ofertele comerciale ale potenţialilor furnizori.

Preţurile sunt fără TVA.

*a). Ansamblu format dintr-o unitate de propulsie acţionată electric + o maşină de mică capacitate (AIRLESS) manuală (1 bucată ansamblu). Ansamblul propus va fi dotat cu accesoriile necesare utilizării la întreaga capacítate*

a.1.) Maşina marcaj rutier electrică

* Utilajul de bază: 25.960 Euro;
* Echipament complet pentru aplicare perle reflectorizante (conţine rezervor perle şi dispersor perle, aplicarea fiind făcută gravitațional): 1598 Euro;
* Dispersor perle (pentru al doilea pistol de vopsea): 598 Euro;
* Rampă cu 2 duze pentru aplicare linie de maxim 50 cm: 1280 Euro;
* Prelungitor pistol 50 cm: 228 Euro;
* Pointer mecanic ghidare: 419 Euro;
* Rezervor vopsea 60 litri: 569 Euro;
* Sistem laser tip linie: 2.968 Euro.

Preţurile de mai sus sunt pentru o bucată.

Necesar 2 bucăţi

TOTAL punctul a.1.).: 67.240 Euro fără TVA, respectiv 331.546,98 lei fără TVA

TOTAL punctul a.1.). cu TVA inclus: 80.015,60 Euro cu TVA inclus, respectiv 394.540,92 lei TVA inclus

a.2.) Unitate propulsie electrică

* Utilajul de bază: 24.800 Euro;

Preţul de mai sus este pentru o bucată.

Necesar 2 bucăţi.

TOTAL punctul a.2.).: 49.600 Euro fără TVA, respectiv 244.567,68 lei fără TVA

TOTAL punctul a.2.). cu TVA inclus: 59.024 Euro cu TVA inclus, respectiv 291.035,54 lei TVA inclus

Total punctul a). (adică: a.1.) + a.2.).): 116.840 Euro fără TVA, respectiv 576.114,66 lei fără TVA

Total punctul a). (adică: a.1.) + a.2.).) cu TVA inclus: 139.039,60 Euro cu TVA inclus, respectiv 685.576,46 lei TVA inclus

*b).Automăturătoare compactă acţionată electric (1 bucată). Automăturătoarea propusă va fi dotată cu accesoriile necesare utilizării la întreaga capacítate*

* Utilajul de bază: 349.900 Euro;
* Tahograf digital: 2.400 Euro;
* Accesorii pentru deszăpezire: 24.660 Euro

-Pregătire pentru conectare plug deszăpezire

-Plug deszăpezire - Lama oţel cu cuţite racloare din material plastic/composit

-Pregătire montaj sărăriţă

-Sărăriţă electrică, buncăr Inox, volum 250 l, lăţime de împrăştiere 1-6 m.

Preţurile de mai sus sunt pentru o bucată.

Necesar 2 bucăţi

TOTAL punctul b).: 753.920 Euro fără TVA, respectiv 3.717.428,74 lei

TOTAL punctul b). cu TVA inclus: 897.164,80 Euro cu TVA inclus, respectiv 4.423.740,20 lei

TOTAL GENERAL INVESTIŢIE (punctul a.). + punctul b.).) = 870.760 Euro fără TVA, respectiv 4.293.542,20 lei

TOTAL GENERAL INVESTIŢIE (punctul a.). + punctul b.).) cu TVA inclus = 1.036.204,40 Euro cu TVA inclus, respectiv 5.109.316,66 lei

1. Sursele de finanțare a investiției

ConformGhidului Solicitantului, Apel de proiecte nr. PRNV/2023/522.B/1, pentru proiectele depuse în cadrul prezentului apel cofinanțarea din partea solicitantului este de minim 2% din valoarea cheltuielilor eligibile.

Pentru partea de cofinanţare în cuantum de 2%, respectiv 10.362,04 Euro (TVA inclus) solicitantul, Consiliul Judeţean Cluj, se constituie în conformitate cu legislația în vigoare și constă din fonduri proprii.

1. Indicatori privind realizarea investiției

*Prin această investiție se urmărește scăderea numărului de accidente rutiere pe drumurile județene din judetul Cluj.*

1. Avize și acorduri de principiu

Nu este cazul

1. PARTE DESENATĂ

Nu este cazul

**Contrasemnează:**

**P R E Ș E D I N T E SECRETAR GENERAL AL JUDEŢULUI,**

**ALIN TIȘE Simona Gaci**

**INIȚIATOR**

**PREȘEDINTE**

Alin Tișe

Nr. 2191/17.01.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre pentru modificarea Hotărârii Consiliului Judeţean Cluj nr. 160 din 31 august 2023 privind aprobarea proiectului ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ | | |
| **Compartiment de resort:** | DIRECȚIA DEZVOLTARE ȘI INVESTIȚII | | |
| **Secțiunea 1 – Documentare și analiză:** | | | |
| Proiectul de hotărâre pentru modificarea Hotărârii Consiliului Judeţean Cluj nr. 160 din 31 august 2023 privind aprobarea proiectului ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ, finanțat prin Programului Regional Nord-Vest 2021-2027, contribuie la îndeplinirea obiectivelor regionale de dezvoltare stabilite în Planul de Dezvoltare Regională Nord-Vest 2021-2027.  Totodată, acest proiect este în concordanță cu Strategia Națională privind Siguranță Rutieră pentru perioada 2022-2030 echipamentele propuse prin proiect regăsindu-se în strategie ca și echipamente necesare pentru creșterea siguranței rutiere. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Proiectul a fost depus spre finanțare în data de 06 septembrie 2023, urmare a aprobării Hotărârii Consiliului Județean Cluj nr. 160 din 31.08.2023 privind aprobarea proiectului ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ. Prin acest HCJ a fost aprobat proiectul ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ în vederea finanțării acestuia în cadrul Programului Regional Nord-Vest 2021-2027, precum și Studiul de Oportunitate cerut prin Ghidul Solicitantului.  Pe parcursul evaluării tehnice și financiare s-a cerut, prin *Solicitarea de clarificare 2 (*nr. AMPRNV 002235/13.12.2023), actualizarea Studiului de oportunitate prin prezentarea unei soluții alternative la propunerea solicitată.  Direcţia de Administrare Drumuri Judeţene prin Serviciul Operaţional a actualizat Studiul de Oportunitate privind achiziționarea unor echipamente necesare creșterii siguranței rutiere pe drumurile județene, conform solicitării, respectiv au fost prezentate două soluții.  Proiectul ECHIPAMENTE PENTRU CREȘTEREA SIGURANȚEI TRAFICULUI ÎN JUDEȚUL CLUJ a fost declarat ADMIS, acesta intrând în etapa de Contractare, fiind transmisă de către AM *Solicitarea de clarificare nr. 1* (nr. ADRAM 002595/15.01.2024), fiind solicitată transmiterea documentelor necesare contractării, inclusiv Hotărârea CJC privind aprobarea proiectului, actualizată.  Valoarea cuprinsă în Studiul de Oportunitate actualizat nu se modifică față de valoarea aprobată prin HCJ nr. 160 din 31 august 2023.  Având în vedere cele prezentate, se impune aprobarea Studiului de Oportunitate actualizat. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| ***Impactul financiar asupra bugetului judeţului pe termen scurt (pe anul curent) / lung***  După aprobarea finanțării investiției prin Programul Regional 2021 - 2027 și semnarea contractului de finanțare, în bugetul propriu al Județului Cluj se vor reflecta sumele aferente, în funcție de sursa de finanțare, pe perioada de implementare a proiectului.  Impactul social esteunul pozitiv, obiectivul de investiții vizând creșterea siguranței traficului pe drumurile județene din județul Cluj.  Impactul asupra mediului – nu e cazul  Impactul asupra sarcinilor administrative – nu e cazul | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 17.01.2024 |  |
| Verificat: Șef serviciu | Diana COMAN | 17.01.2024 |  |
| Elaborat: Consilier | Lavinia BOTEZAN | 17.01.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DE DEZVOLTARE ȘI INVESTIȚII | 18.01.2024 | **Mariana Rațiu** | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |